Rayberîya Platformê Pawitişê Rojawanî (Defend Rojava)  de do seba şermezarkerdişê hêrişanê îşxalkarîye yê dewleta Tirkî yê verba Vakur û Rojakewtena Sûrîye verê Parlamentoyê Ewropa yê Brukselî de çalakîyêke bêra viraştene.
Platformî derheqê çalakîye de eşkerayîyêk weşanaye û da zanayene ke : "Bi nameyê Platformê Pawitişî yê Rojawanî seba wedaritişê şer û qirkerdişan ê verba Kurd, Asûrî-Suryanî, Ereb, Ermenî, Elewî, Êzidî û Misilmanan û pêroyê şaranê Rojawanî yenê kerdene, 16'ê Teşrîna Verêne de ma do verê Parlamentoyê Ewropa yê Brukselî de çalakîyêke bivirazê. Ma do vilikan bidê wareyo ke çeteyanê DAÎŞ'î tede qirkerdişî kerdî û dima ver bi Parlamentoyê şorê. Seba vindernayîşê şerî ma do pêvînayîşan bikê û veng bidê ke her kes bikewo têgêrayîş."  Eşkerayîye de Kurdistanijan, temsîlkaranê dezgeh û partîyanê Tirkîya, sîyasetmedaran, hunermendan, akademîsyenan, keyeyanê mexdûr û gazîyanê Rojawanî rê veng ame dayene ke tewrê çalakîye bibê.
Wextê Çalakîye
Place Schuman, Rue de la loi, 1040 Bruxelles
